armvectores/hy_wikipedia_2023 huggingface dataset:
Օդրեսեն

Օդրեսեն (ֆր.՝ Audressein), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կաստիյոն ան Կուզրան կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09026։


== Բնակչություն ==
Համայնքի բնակչությունը 2008 թվականին կազմում էր 116 մարդ։


== Տնտեսություն ==

2007 թվականի տվյալներով 64 աշխատունակ տարիքի մարդկանցից (15-64 տարեկան) 45-ը տնտեսապես ակտիվ էին, 19-ը անգործունակ (ակտիվության ցուցանիշը 70,3 %, 1999 թվականին եղել է՝ 59,3 %)։ 45 աշխատունակ բնակիչներից 41-ը աշխատում էին (22 տղամարդ և 19 կին), անաշխատանք էին 4-ը (3 տղամարդ և 1 կին)։ 19 անգործունակ մարդկանցից 3-ը աշակերտներ կամ ուսանողներ են, 10-ը թոշակառու, 6-ը անաշխատունակ էին այլ պատճառներով։


== Տեսարժան վայրեր ==
Սեն Մարտեն եկեղեցի
Նոտր Դամ դը Տրամեսեգ եկեղեցի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Օդրեսեն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-13 
«Օդրեսեն» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Պոլտավա (այլ կիրառումներ)

Պոլտավա, կարող է վերաբերել՝

Պոլտավա - քաղաք Ուկրաինայի կենտրոնական շրջանում
Պոլտավա - գյուղ Ռուսաստանի Ռոստովի մարզի Չերտկովսկի շրջանում
Պոլտավա - գյուղ Ուկրաինայի Խարկովի մարզի Շևչենկոյի շրջանում
Պոլտավա - ռուսական և խորհրդային գծանավ, ծով դուրս եկած «Սևաստոպոլ» տեսակի դրեդնոուտների շարքից երկրորդ նավը, որը 1926 թվականից կոչվել է «Միխայիլ Ֆրունզե»
Շամբի ջրաէլեկտրակայան

Շամբի ջրաէլեկտրակայան, Որոտանի կասկադի երկրորդ, ամենահզոր ջրաէլեկտրակայանը։ Գործարկվել է 1976 թ.-ին։ Կասկադի առաջին հիդրոհանգույցից՝ Սպանդարյանի ջրաէլեկտրակայանից դուրս եկող Որոտան գետի ջրերը ստեղծում են Անգեղակոթի՝ 3,4 միլիոն մ3 տարողության ջրամբարը, որտեղից 10,5 կմ երկարության անճնշումային թունելով այդ ջրերն առբերվում են Սիսիան գետի հովիտը։ Այստեղ 69 մ բարձրության հողե պատվարով դիմահարվող Որոտան և Սիսիան գետերի, Շաքիի աղբյուրների հոսքերից ստեղծվում է 96 միլիոն մ3 տարողության Տոլորսի ջրամբարը։ Ջրամբարից խորքային ջրընդունիչով 6,9 կմ երկարության ճնշումային թունելով ջուրը առբերվում է Շամբի ջրաէլեկտրակայանի ուժային հանգույցը։
Ճնշումային կառույցները հիդրավլիկական հարվածներից պահպանելու համար դերիվացիոն թունելի վերջում նախատեսված է հավասարեցման ռեզերվուար։ Կայանի շենքում տեղադրված են 171 000 կՎտ ընդհանուր հզորությամբ 2 հիդրոագրեգատ։ Կայանի էլեկտրաէներգիայի միջին տարեկան արտադրանքը 330 միլիոն կՎտ·ժ է։ Կայանին կցակառուցված է 220/110 կՎ բարձրացնող ենթակայանը։ Շամբի ջրաէլեկտրակայանի աշխատանքներն ավտոմատացված են։
Լիվ ու Մադի

”Լիվ ու Մադի“-ը (անգլ.՝ Liv and Maddie), Սիթքոմ է որը եթերում առաջին անգամ հեռարձակվել է Հուլիսի 19 2013 թ.ին Disney Channelի Եթերում։


== Գլխավոր դերեր ==
Լիվ ու Մադի Ռունի (անգլ.՝ Liv and Maddie Rooney) (Դավ Քամերոն)
Ջոուի Ռունի (անգլ.՝ Joey Rooney) (Ջոուի Բրեգ)
Պարկեր Ռունի (անգլ.՝ Parker Rooney) (Թենսինգ Նորգեյի Էլիզաբեթ)
Քարեն Ռունի (անգլ.՝ Karen Rooney) (Քելի Ռոշա)
Փիթ Ռունի (անգլ.՝ Pete Rooney) (Բե՛նջամին Քինգ)


== Էպիզոդներ ==


== Ծանոթագրություններ ==
1356

1356 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1356 թվականն է, 
XIV դարի 56-րդ տարին։


== Դեպքեր ==
Անգլիացիները նվաճեցին Պուատիե քաղաքը։


== Ծնունդներ ==


== Մահեր ==
Ռոմանկովցի

Ռոմանկովցի (ուկրաիներեն՝ Романківці), գյուղ Ուկրաինայի Չեռնովցիի մարզի Սոկիրյանիի շրջանում։
2001 թվականի տվյալներով Ռոմանկովցի գյուղում բնակվում էր 5 066 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գալլատին շրջան (Իլինոյս)

Գալլատին շրջան (անգլ.՝ Gallatin County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 839 կմ² է, բնակչությունը՝ 5.589 մարդ (2010 թ. տվյալներով)։ Շրջկենտրոնն է Շաունիթաուն բնակավայրը։ Կազմավորվել է 1812 թ.։
Ռաադի

Ռաադի (էստ․՝ Raadi), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սոկոլ Չիկալեշի

Սոկոլ Ցիկալեշի (ալբ․՝ Sokol Cikalleshi, հուլիսի 27, 1990(1990-07-27)[…], Կավայա, Տիրանայի գավառ, Ալբանիա), ալբանացի ֆուտբոլիստ, հարձակվող։ Հանդես է գալիս թուրքական «Իստանբուլ Բաշակշեհիր»-ի և Ալբանիայի ազգային հավաքականի կազմում։


== Ակումբային կարիերա ==
Սոկոլ Ցիկալեշին իր կարիերան սկսել է 14 տարեկան հասակաում՝ «Բեսա» ֆուտբոլային ակումբի ակադեմիայում։ Ալբանիյաի սուպերլիգայում իր դեբյուտը նա նշել է 2008 թվականի մայիսի 17-ին՝ «Տետու»- դեմ խաղում։ Հաջորդ մրցաշրջանում նա դարձել է թիմի հիմնական կազմի խաղոցող։ Ալբանիյաի սուպերլիգայում իր առաջին գոլը նա խփել է 2009 թվականի օգոստոսի 29-ին՝ «Շկիբունայի» դեմ խաղում»։ 2009/10 մրցաշրջանում ալբանական թիմի կազմում դարձել է Ալբանիայի փոխգավաթակիր։
2013 թվականին ֆուտբոլիստը պայմանագիր է կնքել ալբանական «Կուկեսի» հետ։ Իսկ ահա մեկ տարի անց նա պայմանագիր է կնքել խորվաթական «Սպլիտ»- հետ։
2015 թվականի հունիսի 6-ին Սոկոլ Ցիկալեշին տեղափոխվել է Թուրքիայի Սուպերլիգան ներկայացնող «Իստանբուլ Բաշակշեհիր.»։ Թիմի հետ կնքել է 4-ամյա պայմանագիր, իսկ թիմը նրա համար վճարել է 1․8 միլիոն եվրո։


== Միջազգային կարիերա ==
Սոկոլ Ցիկալեշին հանդես է եկել Ալբանիայի մանկապատանեկան և երիտասարդական թիմերում։ Ալբանիայի ազգային հավաքականում իր դեբյուտը նա նշել է 2010 թվականի փետրվարի 17-ին՝ Կոսովոյի ազգային հավաքականի դեմ խաղում։ Հավաքականի կազմում իր առաջին գոլը Սոկոլը խփել է 2015 թվականի նոյեմբերի 16-ին՝ Վրաստանի հավաքականի դեմ խաղում։


== Վիճակավգրություն ==


=== Ակումբային ===


=== Միջազգային ===


=== Միջազգային գոլեր ===


== Ձեռքբերումներ ==
Ալբանիայի գավաթակիր - 2009/10
Ալբանիայի սուպերգավաթակիր - 2010
Ալբանիայի չեմպիոն - 2010/11
Ալբանիայի փոխչեմպիոն - 2009/10, 2013/14
Ալբանիայի գավաթի եզրափակչի մասնակից - 2013/14


== Ծանոթագրություններ ==


== Արտաքին հղումներ ==
Վիճակագրությունը national-football-teams.com կայքում
Էջը soccerway.com կայքում
Էջը transfermarkt.com կայքում
Էջը kleague.com կայքում
Կրասնոարմեյսկի (Վերխնեդոնսկի շրջան)

Անվան այլ կիրառումների համար տե՛ս՝ Կրասնոարմեյսկի (այլ կիրառումներ)Կրասնոարմեյսկի (ռուս.՝ Красноармейский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Մեշկովսկի գյուղական համայնքի կազմի մեջ։
Թաթուլ Հակոբյան (լրագրող)

Անվան այլ կիրառումների համար տե՛ս՝ Թաթուլ Հակոբյան (այլ կիրառումներ)Թաթուլ Աշիկի Հակոբյան (դեկտեմբերի 29, 1969(1969-12-29), Դովեղ, Նոյեմբերյանի շրջան, Հայկական ԽՍՀ, ԽՍՀՄ), հայ լրագրող։ Թղթակցում է «Ալիք Մեդիա» լրատվական-վերլուծական կայքին և համակարգում է «Հայկական ուսումնասիրությունների Անի կենտրոն» կայքը։ Զբաղվում է հայ-ադրբեջանական և հայ-թուրքական հարաբերությունների հարցերով, «Ղարաբաղյան օրագիր. կանաչ և սև, ոչ պատերազմ, ոչ խաղաղություն», «Հայերն ու թուրքերը. պատերազմ, սառը պատերազմ, դիվանագիտություն» և «Մահվան հովիտ․ 44-օրյա աղետ» գրքերի հեղինակ։


== Կենսագրություն ==
Ծնվել է Հայկական ԽՍՀ Նոյեմբերյանի շրջանի Դովեղ գյուղում։ Ավարտել է Դովեղի 8-ամյա, ապա Նոյեմբերյանի թիվ 2 միջնակարգ դպրոցը։
1987-1989 թվականներին ծառայել է Խորհրդային բանակում։
1990-1995 թվականներին սովորել և ավարտել է Երևանի պետական համալսարանի Ժուռնալիստիկայի ֆակուլտետը։
Աշխատել է «Անկախություն» (1991-1995), «Երկիր» (1998-2000), «Ազգ» (2000-2005) թերթերում, Հայաստանի Հանրային ռադիոյում (2005-2008), «The Armenian Reporter» անգլալեզու շաբաթաթերթում (2006-2009), Ավստրալիայի SBS հանրային ռադիոյում (2006-2012), Բեյրութի «Ազդակ» օրաթերթում (2005 թվականից մինչև այսօր)։
2008 թվականին հրապարակել է իր առաջին գիրքը՝ «Կանաչ ու սև. արցախյան օրագիր», որը տպագրվելուց ի վեր ունեցել է հայերեն 3 հրատարակություն, ինչպես նաև թարգմանվել է արևմտահայերեն, ռուսերեն, անգլերեն, արաբերեն և թուրքերեն։
2009-ից մինչև 2021 թվականը աշխատել է «Սիվիլիթաս» հիմնադրամի Սիվիլնեթ կայքում որպես լրագրող։
2010 թվականից մինչև այժմ Երևանի պետական համալսարանի Ժուռնալիստիկայի ֆակուլտետում դասավանդում է «Ռադիովարպետություն» առարկան։
2012 թվականին լույս է տեսել Հակոբյանի «Հայացք Արարատից. հայերը և թուրքերը» գիրքը։
2014 թվականին «Հայկական ուսումնասիրությունների Անի հիմնադրամի» համակարգողն է։
2021 թվականին հրապարակվել է Հակոբյանի «Մահվան հովիտ. 44-օրյա աղետ» գիրքը, որը թարգմանվել է անգլերեն։ 2021 թվականից աշխատում է «Ալիք Մեդիա» լրատվական կայքում։


== Աշխատություններ ==
«Կանաչ ու սև. Արցախյան օրագիր», 2008
«Հայացք Արարատից. հայերը և թուրքերը», 2012
«Մահվան հովիտ. 44-օրյա աղետ», 2021


== Ծանոթագրություններ ==


== Արտաքին հղումներ ==
Թաթուլ Հակոբյանի անձնական էջը Ֆեյսբուքում
Ճախարակ (այլ կիրառումներ)

Ճախարակ, կարող է վերաբերել՝

Ճախարակ - թել մանելու գործիք
Ճախարակ - պարզ մեխանիզմ կամ բեռնամբարձ մեքենաների դետալ, որի ակոսավոր անվի վրայով գցված է շղթա, ճոպան կամ պարան
Վախնովցի (գյուղ, Վիժնիցայի շրջան)

Անվան այլ կիրառումների համար տե՛ս՝ ՎախնովցիՎախնովցի (ուկրաիներեն՝ Вахнівці), գյուղ Ուկրաինայի Չեռնովցիի մարզի Վիժնիցայի շրջանում։
2001 թվականի տվյալներով Վախնովցի գյուղում բնակվում էր 247 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուլիկովիչի

Կուլիկովիչի (ուկրաիներեն՝ Куликовичі), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1577 թվականին։
2001 թվականի տվյալներով Կուլիկովիչի գյուղում բնակվում էր 819 մարդ։ Բնակավայրը զբաղեցնում է 66,62 կմ² տարածք։ Բնակչության խտությունը կազմում էր 12,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրոլո

Բրոլո  (իտալերեն՝ Brolo), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 5595 մարդ, բնակչության խտությունը կազմում է 698 մարդ/կմ²։ Զբաղեցնում է 7,86 կմ² մակերես տարածք։ Փոստային ինդեքսն է՝ 98061։ Հեռախոսային կոդը՝ +39 0941։


== Արտաքին հղումներ ==
Բնակավայրի պաշտոնական կայք (իտալ.)
1544

1544 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1544 թվականն է, 
XVI դարի 44-րդ տարին։


== Դեպքեր ==


== Ծնունդներ ==


== Մահեր ==
Ֆլոյդ շրջան (Ինդիանա)

Անվան այլ կիրառումների համար տե՛ս՝ Ֆլոյդ շրջան (այլ կիրառումներ)Ֆլոյդ շրջան (անգլ.՝ Floyd County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 383 կմ² է, բնակչությունը՝ 78.823 մարդ (2010 թ. տվյալներով)։ Շրջկենտրոնն է Նյու Ալբանի բնակավայրը։ Կազմավորվել է 1819 թ.։
Երուսաղեմի ֆիլմերի փառատոն

Երուսաղեմի ֆիլմերի փառատոն (եբրայերեն՝ פסטיבל הקולנוע ירושלים‎, արաբ․՝ مهرجان القدس السينمائي‎‎), Երուսաղեմում անցկացվող միջազգային ամենամյա կինոփառատոն։ Այն հիմնադրվել է 1984 թվականին՝ Երուսաղեմի կինեմատոգրաֆիայի և իսրայելական կինոարխիվի տնօրեն Լիա վան Լիրի կողմից՝ կինոգործիչների համար դառնալով իսրայելական գլխավոր իրադարձությունը։


== Պատմություն ==

Փառատոնը ստեղծվել է Իսրայելի մրցանակակիր և Երուսաղեմի կինեմատոգրաֆի ու իսրայելական կինոյի արխիվի հիմնադիր Լիա վան Լիրի կողմից։ 1983 թվականին Վան Լիրը Կաննի կինոփառատոնում ժյուրիի անդամ լինելուց հետո որոշել է ստեղծել Իսրայելի առաջին միջազգային կինոփառատոնը։ Արդեն առաջին տարում փառատոնը պատիվ ուներ հյուրընկալելու կինեմատոգրաֆիական այնպիսի կարևոր գործիչների, ինչպիսիք են Ջեան Մորեաուն, Լիլիան Գիշը, Ուորեն Բեթին և Ջոն Շլեզինգերը։
2005 թվականից փառատոնը ներառում է Pitch Point հարթակը, որը իսրայեցի արվեստագետներին հնարավորություն է տալիս զարգացման և արտադրության փուլերում ներկայացնեն իրենց լիամետրաժ գեղարվեստական նախագծերը և ընտրեն միջազգային կինոարտադրության անդամներ։ Այն տեղական կինոռեժիսորներին հնարավորություն է տալիս ստեղծել հաղորդակցման միջազգային ցանցեր, ընդլայնել ֆինանսավորումը և ռեսուրսները, ինչպես նաև խթանել համատեղ արտադրությանը և հնարավոր համագործակցություններին։


== Փառատոնային մրցույթներ ==

Փառատոնը լուսաբանում է իսրայելական կինոն, որի մասնակիցները ստանում են ամենամեծ մրցանակները, տեղական արվեստը ցուցադրում են միջազգային լրագրողներ և մասնագետներ, իսրայելական պրեմիերաները ցուցադրվում են հետադարձ հայացքներով և իսրայելական լավագույն ֆիլմերի վերստեղծմամբ։ Այս մրցույթների միջոցով իսրայելցի կինոգործիչները գեղարվեստական, վավերագրական, ուսանողական և կարճամետրաժ ֆիլմերի բնագավառներում արժանացել են մոտ 10 միլիոն դոլար արժողությամբ մրցանակների։


=== Մրցանակներ իսրայելական կինոյի համար ===
Փառատոնը մրցանակներ է հանձնում միջազգային լավագույն ֆիլմերի համար. Հոգու ազատության մրցանակ` կինեմատիկական մասերի համար, որտեղ պայքարում են մարդու մշտական ազատության և արդարության  համար, փորձարարական կինոնկարի համար մրցանակ, միջազգային դեբյուտի մրցանակ, հրեական փորձի մրցանակ՝ հրեական ինքնության և պատմության մասին ֆիլմերի համար և Ուիմ վան Լիրի մրցանակ՝ ավագ դպրոցի աշակերտների համար։


== Բացման արարողությունը Սուլթանի լողավազանում ==
Երուսաղեմի կինոփառատոնն իր ավանդական բացումն անցկացնում է Սուլթանի լողավազանում` կինոյի սիրահարների, հասարակական գործիչների և աշխարհահռչակ հայտնի մարդկանց ներկայությամբ։


== Ծանոթագրություններ ==
(3156) Էլինգտոն

(3156) Էլինգտոն (անգլ.՝ Ellington), աստերոիդ աստերոիդների հիմնական գոտում։ Հայտնաբերվել է 1953 թվականի մարտի 15-ին Ալֆրեդ Շմիդտի կողմից Ուքլում։
Միջին հեռավորությունը Արեգակից կազմում է 2,856916 ա. մ., առավելագույնը մոտենում է 2,2945 ա. մ. հեռավորության վրա և հեռանում 3,4193 ա. մ.։ Արեգակի շուրջ մեկ ամբողջական պտույտ է կատարում 1763,78 երկրային օրվա ընթացքում, իր ուղեծրով շարժվելով միջինում 0,204107 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3156) Էլինգտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զագրունովկա (գյուղ, Զենկովի շրջան)

Զագրունովկա (ուկրաիներեն՝ Загрунівка), գյուղ Ուկրաինայի Պոլտավայի մարզի Զենկովի շրջանում։ Հիմնադրվել է 1640 թվականին։
2001 թվականի տվյալներով Զագրունովկա գյուղում բնակվում էր 418 մարդ։ Բնակավայրը զբաղեցնում է 2814 կմ² տարածք։ Բնակչության խտությունը կազմում էր 148,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Մարտին դե Մոնտալբան

Սան Մարտին դե Մոնտալբան (իսպ.՝ San Martín de Montalbán), քաղաք և մունիցիպալիտետ Իսպանիայում, գտնվում է Տոլեդո պրովինցիայում՝ Կաստիլիա Լա Մանչ ինքնավար մարզի կազմում։ Մունիցիպալիտետը գտնվում է Լա Հարա շրջանի կազմում։ Տարածքը կազմում է 802 կմ²։ Քաղաքը պրովինցիայի վարչական կենտրոնից գտնվում է 44 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Տրանսգենդերների հիշատակի օր

Տրանսգենդեր անձանց հիշատակի օր (անգլ.՝ Transgender Day of Remembrance), ամեն տարի նոյեմբերի 20-ին նշվող տրանսֆոբիայի պատճառով սպանված մարդկանց հիշատակի օր, որի ընթացքում մարդիկ նաև փորձում են հասարակության ուշադրությունը հրավիրել տրանսգենդեր անձանց հանդեպ բռնության վրա։
Այդ օրը տարբեր իրավապաշտպան, ֆեմինիստական և ԼԳԲՏ կազմակերպությունները ցույցեր, դասընթացներ և մոմերով սգո երթեր են անցկացնում։ Միջոցառումների նպատակն է հասարակության ուշադրությունը դարձնել նրան, որ տրանսգենդեր անձիք այլ փոքրամասնություններից առավել հաճախ են դառնում բռնի հանցագործությունների զոհ։


== Պատմություն ==
1998 թվականի նոյեմբերի 28-ին իր բնակարանում սպանվել է բոստոնցի սևամորթ ռոք երաժիշտ և տրանսգենդեր կին Ռիտա Հեսթերը։ Անհայտ հանցագործը դանակով մի քանի հարված էր հասցրել նրան։ ԼԳԲՏ համայնքում հայտնի երգչուհին արդեն 10 տարի ապրում էր որպես կին։
Մեկ տարի անց Ռիտա Հեսթերի ընկերները և ծանոթները կազմակերպել են «հիշատակի հերթապահություն»․ 1999 թվականին՝ հիշատակի առաջին օրը մոմերով Սան Ֆրանցիսկոյի փողոցներ են դուրս եկել հարյուրավոր մարդիկ։ Դրանից հետո այդ միջոցառումը սկսել է անցկացվել մի շարք քաղաքներում ինչպես ԱՄՆ-ում, այդպես էլ այլ երկրներում։ 2008 թվականին առաջին անգամ այս օրը նշել են Ուկրաինայում (Կիև) և Ռուսաստանում (Սանկտ Պետերբուրգ)։ 2010 թվականին այդ միջոցառումների վրա հարձակումներ են տեղի ունեցել։
Համացանցում կազմվում են այն տրանսգենդեր անձանց ցուցակները, որոնց սպանել են տարբեր երկրներում վերջին տասնամյակի ընթացքում։ Ցուցակները ներառում են ավելի քան 350 անուն։ Ցանկեր կազմելու գործընթացը բախվում է մի շարք խնդիրների. այդ հանցագործությունների մասին տեղեկությունները հաճախ լռության են մատնվում, տարբեր պատճառներով բազմաթիվ զոհերի անուններն մնում են անհայտ։ Արձանագրվել են դեպքեր, երբ մայրերը սպանել են իրենց նորածին երեխաներին այն պատճառով, որ նրանք ինտերսեքս անձանց կատերգորիային էին պատկանում:


== Կառավարությունների կողմից ճանաչում ==
2017 թվականի դեկտեմբերի 12-ին Կանադայի Օնտարիո նահանգը միաձայն ընդունել է Տրանսգենդեր անձանց հիշատակի օրվա մասին օրենքը՝ պաշտոնապես ճանաչելով այն և Օնտարիոյի օրենսդիր ժողովից պահանջելով ամեն տարի լռության րոպե անցկացնել նոյեմբերի 20-ին։


== Տես նաև ==
Լռության օր
Տրանսֆոբիա
ՏրանսգենդերՍպանված տրանսգենդերներԳվեն Արաուհո


== Ծանոթագրություններ ==


== Արտաքին հղումներ ==
Տրանսգենդերի հիշատակի միջազգային օրվա մասին տեղեկություններ(անգլ.)
Կայք, որը կոչված է տեղեկություններ հավաքել բոլոր սպանված տրանսգենդեր մարդկանց մասին(անգլ.)
Մուրազ

Մուրազ (ռուս.՝ Мураз, բաշկիրերեն՝ Мораҙ), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 133 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բողազքյոյ (Ամասիայի գավառ)

Բողազքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բիրթվիսի բերդ

Բիրթվիսի բերդ (վրաց.՝ ბირთვისი), միջնադարյան ավերված ամրոց Վրաստանի Քվեմո Քարթլի մարզում՝ հանգրվանած Ալգետիի ձորի կրաքարե ժայռերին։ Այժմ այն գտնվում է Թեթրի Ծղարոյի մունիցիպալիտետի սահմանում՝ Ալգետի ազգային արգելոցի հարևանությամբ՝ մայրաքաղաք Թբիլիսիից հարավ-արևմուտք։


== Պատմություն ==
Բիրթվիսին 1 կմ երկարությամբ հիմնականում բնական ժայռերից ամրոց է՝ հաստատուն պատերով և աշտարակներով, որոնցից ամենաակնառուն Շևուպովարին է («անկոտրում», տարածքի ամենաբարձր ժայռի գագաթն է)։ Պահպանվել են տարբեր կից կառույցներ, այդ թվում նաև ջրակամուրջը։
Գրավոր աղբյուրներում Բիրթվիսին հիշատակվում է որպես Թիֆլիսի էմուրության սեփականություն, սակայն վրացական ազնվականներ՝ Լիպարիտ 4-րդ, Իվանե Աբազձեն ազատագրում են այն 1308 թվականին։
Միջնադարյան Վրաստանում Բիրթվիսին ձեռք բերեց անառիկ ամրոցի հեղինակություն, որի տիրակալը կարող էր ղեկավարել Ալգետի կիրճը։ Լենկթեմուրը 1403 թվականի իր արշավաքի ժամանակ նվաճեց ամրոցը։
Վրաստանի Թագավորությունից առանձնանալուց հետո 15-րդ դարում Բիրթվիսին ընդգրկվեց Քարթլիի թագավորության կազմում՝ իշխան Բարատաշվիլիի ենթակայության ներքո։


== Ծանոթագրություններ ==
Վալենտինա Վագրինա

Վալենտինա Գրիգորևնա Վագրինա (ռուս.՝ Валентина Григорьевна Вагрина, նոյեմբերի 3, 1906(1906-11-03), Մոսկվա, Ռուսական կայսրություն - 1987, Մոսկվա, ԽՍՀՄ), թատրոնի և կինոյի դերասանուհի, ՌԽՖՍՀ վաստակավոր արտիստ։


== Կենսագրություն ==
Վալենտինա Վագրինան ծնվել է 1906 թվականի նոյեմբերի 3-ին Մոսկվայում։ Շատ ողբերգական կյանք է ապրել․ «Վառ, ճշգրիտ, խելացի դերասանուհի է, շատ բան է տարել՝ բռնաճնշված ամուսնու համար պատիժ և ստեղծագործական զարգացման բուռն ժամանակ թատրոնից հեռացում և մոռացություն ծեր տարիքում և մահ կարիքի և անհայտության մեջ»։
Ամուսինը՝ «Սոյուզպրոմէքսպորտ»-ի նախագահ, ԽՍՀՄ ծանր արդյունաբերության ժողկոմի «Գլավխիմպլաստմասս»-ի ղեկավար Դավիթ Կոլմանովսկին էր (1896֊1937), ում հետ բնակվել են Արբատ 35 հասցեում՝ թատրոնի դիմաց։ Նույն տանը մեծացել է նաև ամուսնու զարմիկը՝ կոմպոզիտոր Էդուարդ Կոլմանովսկին։ Դավիթ Կոլմանովսկին 1937 թվականին ձերբակալվել է, գնդակահարվել 1937 թվականի նոյեմբերի 26-ին (թաղված է Դոնսկոյ գերեզմանատանը, արդարացվել հետմահու՝ 1989 թվականին)։
Ամուսնու հետ ձերբակալվել էր նաև Վալենտինա Գրիգորևնան՝ որպես նրա կին։
Աննա Մասսը, հիշելով այն ժամանակներում Վախթանգովի թատրոնում տիրող ջերմ ընկերական մթնոլորտի մասին, գրել է իր հուշերում․

1950-ական թվականներին՝ «խրուշչովյան ձնհալի» ժամանակ, նրան ազատ արձակեցին, սակայն նրա դերասանական կարիերան արդեն չհաջողեց, ստեղծագործական լավագույն տարիներն անվերադարձ գնացին։
Որոշ տվյալներով նա ամուսնացավ նկարիչ Նիկոլայ Օսենևի հետ (1909֊1983), ում կտավները նրա մահից հետո փոխանցել է Ռուսաստանի մշակույթի ֆոնդ․

Վալենտինա Վագրինան մահացել է 1987 թվականի Մոսկվայում։


== Ընտանիք ==
Զարմիկներն են գրող Զախար Խացրևինը, ինժեներ Նաում Ռոգովինը, տեսաբան-ֆիզիկոս Յուրի Կագանը, գիտնական-քիմիկոս Զախար Ռոգովինը, տեխնիկական գիտությունների դոկտոր, ավտոմատիկայի, կիբեռնետիկայի և հաշվողական տեխնիկայի բնագավառում գիտնական Բորիս Կագանը։
Զարմուհին գրող Ելենա Ռժևսկայան է։


== Կարիերա ==


=== Դերերը թատրոնում ===


=== Ֆիլմագրություն ===


== Ծանոթագրություններ ==


== Արտաքին հղումներ ==
Վալենտինա Վագրինայի մասին Վախթանգովի անվան թատրոնի կայքում Archived 2018-07-15 at the Wayback Machine.
Կոլպինո (այլ կիրառումներ)

Կոլպինո, կարող է վերաբերել՝

Կոլպինո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Կոլպինո - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Կոլպինոյի շրջան - շրջան Սանկտ Պետերբուրգում։
Մոլյո (Իսպանիա)

Մոլյո (կատ․՝Molló), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ռիպոլիես շրջանում։ Տարածքը կազմում է 43․1 կմ2։ Բնակչությունը՝ 354 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Веб мэрии
Информация Правительства Каталонии Archived 2007-09-29 at the Wayback Machine.
Informació de l'Institut d'Estadística de Catalunya
Դավիթ Ղազարյան (մանկավարժ)

Դավիթ Գարսևանի Ղազարյան (հոկտեմբերի 13, 1939(1939-10-13), Երևան, Հայկական ԽՍՀ, ԽՍՀՄ), խմբավար, մանկավարժ, հասարակական գործիչ։ ՀՀ մշակույթի վաստակավոր աշխատող (1985):


== Կենսագրություն ==
1965 թվականին ավարտել է ՀՊՄԻ, 1971 թվականին՝ Երևանի կոնսերվատորիան։ 1970 թվականից դասավանդում է նույն կոնսերվատորիայում (դեկան՝ 1995 թվականից, պրոֆեսոր՝ 2002 թվականից)։ 1987 թվականից՝ Հայաստանի երաժշտական ընկերության փոխնախագահ, 1996 թվականից՝ նախագահ։
Կազմել և խմբագրել է հայ խմբերգային երաժշտությանը վերաբերող ժողողվածուներ («Հայ երգահանների խմբերգերի ընտրանի», 1999, «Հոգևոր երգեր և խմբերգեր», 2004)։


== Պարգևներ ==
«Հայրենիքին մատուցած ծառայությունների համար» 2-րդ աստիճանի մեդալ, 2016
«Հայրենիքին մատուցած ծառայությունների համար» 1-ին աստիճանի շքանշան, 2019


== Ծանոթագրություններ ==
Սփյուռք (այլ կիրառումներ)

Սփյուռք (արևմտահայերեն՝ Սփիւռք) կարող է ունենալ հետևյալ կիրառումները․

Սփյուռք - էթնոսի մի մասն, որը ապրում է պատմական հայրենիքի սահմաններից դուրս
Հայկական սփյուռք - հայերի համայնքներն են, որոնք բնակվում են Հայաստանի Հանրապետության և Արցախի Հանրապետության սահմաններից դուրս
Տես նաև՝ Չինական սփյուռք, Ռուսական սփյուռք, Հնդկական սփյուռք, Հրեական սփյուռք, Հունական սփյուռք ևայլն
Սփյուռք (սոցիալական ցանց), կամ Դիասպորա (սոցիալական ցանց),
Սփյուռք - գրական, հասարակական, մշակութային պարբերաթերթ՝ Սիմոն Սիմոնյանի և վերջը Գևորգ Աճեմյանի խմբագրությամբ
Խոսքի տեմպ

Խոսքի տեմպ, հնչյուններից կազմված շղթայի արտաբերման որոշակի արագություն, որը պայմանավորված է ժամանակի միավորում հանդես եկող վանկերի քանակով։ Այն կապված է մի կողմից՝ մարդու անհատական-արտասանական առանձնահատկությունների, տրամադրության, հոգեվիճակի, ինչպես և արտասանվածքի բովանդակության հետ, մյուս կողմից սերտորեն առնչվում է արտասանության ոճի հետ։
Տարբերում են խոսքի տեմպի երեք տեսակ՝ դանդաղ, միջին և արագ։ Դանդաղ տեմպը բնորոշ է հանդիսավոր, պաշտոնական արարողությունների ժամանակ արտասանվող խոսքին, միջինը՝ սովորական խոսակցական ոճին, արագը՝ անփույթ, ոչ պաշտոնական խոսակցական ոճին։ Արտասանության արագացումը խոսքի մեջ կարող է առաջացնել հնչյունական փոփոխություններ, օրինակ, բարի լույս-բարլուս, ինստիտուտ-ինստուտ։ Այսպիսի արտասանությունը հաճախ դժվարացնում է լսողական ընկալումը։ Խոսքի տեմպը հնչերանգի բաղկացուցիչ տարրն է։ Նրա փոփոխությունը իմաստային և հուզական նոր երանգներ է հաղորդում խոսքին։
Ávvir

Ávvir («Խնամք», «Ուշադրություն»), հյուսիսսաամերեն լեզվով թերթ։ Թողարկվում է Հյուսիսային Նորվեգիայում, ֆյուլկա Ֆինմարքում, շաբաթական հինգ օր (երեքշաբթիից շաբաթ)։ Ávvir-ը աշխարհում միակ օրաթերթն է հյուսիսսաամերեն լեզվով։
Թերթի գրասենյակները գտնվում են նորվեգական ֆյուլկա Ֆինմարքի Կարասյոկում և Քյոուտուկեյնուում։ Խմբարակազմը բաղկացած է 12 թղթակիցներից, որոնք աշխատում են Տանա, Կարասյոկ, Քյոուտուկեյնու, ինչպես նաև Տրոմսյո կոմունաներում։


== Ստեղծման պատմություն ==
Ávvir թերթը ձևավորվել է Min Áigi (թողարկվող Կարասյոկում) և Áššu (թողարկվող Քյոուտուկեյնուում) թերթերի միաձուլումից, որը տեղի էր ունեցել 2008 թվականին։ Թերթի առաջին համարը թողարկվել է 2008 թվականի փետրվարի 6-ին՝ Սաամների միջազգային օրը։ Հրատարակչությունների միավորման հիմնական նպատակը այնպիսի թերթի թողարկվումն էր, որը ամեն օր կտպագրվեր։ Áššu թերթը շաբաթական երկու օր էր թողարկվում (երեքշաբթի և ուրբաթ), մինչդեռ նոր թերթը սկսեց հրատարակվել շաբաթական հինգ օր՝ երեքշաբթի օրվանից մինչև շաբաթ օր։
Հյուսիսսաամերեն ávvir բառը կարելի է թարգմանել որպես «ուշադրություն», «խնամք»։ Այդ անվանումը առաջարկվել էր քաղաքական գործիչ Լայլա Սուսաննա Վարսի կողմից։
Նույն 2008 թվականին պետությունը թերթին ֆինանսական աջակցություն ցուցաբերեց. ըստ այդմ՝ Ávvir և Նորվեգիայի մեկ այլ հայտնի Ságat թերթը երկրում ամենամեծ ֆինանսական աջակցությունը ստացան՝ հաշված մեկ հետևողի չափով։


== Տպագրություն ==
Ávvir թերթը տպագրվում է թերթի տպագրատանը՝ Համերֆեստ քաղաքում գտնվող Finnmark Dagblad-ում։
Թերթի հավաստագրված մաքուր տպագրությունը, ըստ Թերթի հրատարակողների ասոցիացիիայի, 2008 և 2009 թվականներին կազմել է 1204 օրինակ, իսկ 2010 թվականին՝ 1271 օրինակ (Նորվեգիայի լեզվակիրների ընդհանուր թվի հաշվարկով՝ 15 հազար մարդ):


== Սեփականատերեր ==
Ávvir թերթի մեկ երրորդը պատկանում է Nordavis AS խմբին (որը, իր հերթին, պատկանում է Altaposten թերթին), մեկ երրորդը՝ Finnmark Dagblad խմբին, ևս երրորդ մասը՝ այլ բաժնետերերի, այդ թվում՝ Norske Reindriftsamers Landsforbund և 'Indre Finnmark investeringsselskap ընկերություններին։


== Ծանոթագրություններ ==


== Արտաքին հղումներ ==
www.avvir.no/ Ávvir. պաշտոնական կայք (Ստուգված է 5 Հունիսի 2012)
Samisk dagsavis ser dagens lys Archived 2011-07-19 at the Wayback Machine.. — 6 փետրվարի 2008.(նորվ.)(Ստուգված է 5 Հունիսի 2012)
Hanne Larsen. Kontrollfrik skal styre Ávvir Archived 2020-10-29 at the Wayback Machine. // Altaposten — 07 նոյեմբերի 2009(նորվ.)(Ստուգված է 5 Հունիսի 2012)
Ávvir // Norsk nettleksikon.(նորվ.)(Ստուգված է 5 Հունիսի 2012)
Լա Վիլդյո (Ծովափնյա Շարանտի գավառ)

Լա Վիլդյո (ֆր.՝ La Villedieu), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն ժան դ՛Անժելի շրջանը։
Համայնքի INSEE կոդ՝ 17471։


== Բնակչություն ==
Համայնքի բնակչությունը 2010 թվականին կազմում էր 221 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լա Վիլդյո (ֆր.)
Բալքոս

Բալքոս, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կոնստանտին Սկրյաբին

Կոնստանտին Իվանովիչ Սկրյաբին (ռուս.՝ Константи́н Ива́нович Скря́бин, նոյեմբերի 25 (դեկտեմբերի 7), 1878, Սանկտ Պետերբուրգ, Ռուսական կայսրություն - հոկտեմբերի 17, 1972(1972-10-17), Մոսկվա, ԽՍՀՄ), խորհրդային հելմինթոլոգ, հելմինթոլոգիայի հիմնադիրը ԽՍՀՄ-ում։ ԽՍՀՄ ԳԱ 1939, ՀամԳԳԱ 1935, ԲԳԱ 1944 ակադեմիկոս։ Սոցիալիստական աշխատանքի հերոս 1958։


== Կենսագրություն ==
1905 թվականին ավարտել է Յուրևի (Տարտու) անասնաբուժական ինստիտուտը։ 1917-1920 թվականներին Նովոչերկասկի, 1920 թվականից՝ Մոսկվայի անասնաբուժարան (այժմ՝ Մոսկվայի անասնաբուժ․ ակադեմիա) ինստ-ների պրոֆեսոր։ 1920 թվականին միաժամանակ Փորձառական անասնաբուժության (1931 թվականից՝ հելմինթոլոգիայի համամիութենական), 1921-1949 թվականներին՝ Տրոպիկական բժշկության (այժմ՝ Ե․ Մարցինովսկու անվան բժշկական պարազիտոլոգիայի և տրոպիկական բժշկության) հելմինթոլոգիայի բաժինների վարիչ, 1942 թվականից՝ ԽՍՀՄ ԳԱ հելմինթոլոգիայի լաբորատորիայի ղեկավար, 1943-1952 թվականներին՝ ԽՍՀՄ ԳԱ Կիրգիգ․ մասնաճյուղի նախագահության նախագահ, 1956-1961 թվականներին՝ ՀամԳԳԱ-ի փոխպրեզիդենտ։
Գիտական աշխատանքները վերաբերում են հելմինթների (մակաբույծ որդեր) մորֆոլոգիայի, կենսաբանության, էպիզոոտոլոգիայի, կարգաբանության և համաճարակագիտության հարցերի ուսումնասիրությանը։ Սկրյաբինի ղեկավարությամբ կազմակերպվել են ավելի քան 300 գիտարշավներ, որոնք նպաստել են մարդու, ԽՍՀՄ-ում տարածված ընտանի և վայրի կենդանիների հելմինթոֆաունայի ուսումնասիրությանը են։ Սկրյաբինը հայտնաբերել և նկարագրել է հելմինթների ավելի քան 200 նոր տեսակ և հիմնավորել 120 նոր սեռ։ Ճիճվաթափության և դևաստացիայի (ոչնչացման) վերաբերյալ Սկրյաբինի մշակած սկզբունքները մարդկանց, գյուղատնտեսական կենդանիների և բույսերի ճիճվային հիվանդությունների դեմ պայքարի և միջոցառումների հիմքն են։ 1922 թվականին Սկրյաբինը հիմնել է Ռուսաստանի հելմինթոֆաունայի ուսումնասիրության մշտական հանձնաժողով (1940 թվականին վերակազմավորվել է ԽՍՀՄ դա հելմինթոլոգների համամիութենական ընկերության)։ Սկրյաբինը եղել է արտասահմանյան մի շարք երկրների (Ֆրանսիա, Բուլղարիա, Հունգարիա, Հարավսլավիա են) ակադեմիաների անդամ և արտասահմանյան մի շարք գիտական ընկերությունների պատվավոր անդամ։ ԽՍՀՄ II—III գումարումների Գերագույն սովետի դեպուտատ։ Սկրյաբինի անունով են կոչվում հելմինթոլոգիայի համամիութենական ինստիտուտը, Մոսկվայի անասնաբուժական ակադեմիան, Կիրգիզ․ գյուղատնտնտեսական ինստիտուտը։ 1973 թվականին սահմանվել է Սկրյաբինի անվան ոսկե մեդալ ԽՍՀՄ պետական (1941, 1950) և լենինյան ( 1957) մրցանակներ։


== Պարգևներ ==
Ստալինյան մրցանակ
Լենինի շքանշան
Սոցիալիստական աշխատանքի հերոս
Աշխատանքային Կարմիր դրոշի շքանշան
Կարմիր Աստղի շքանշան
մեդալ «Անձնվեր աշխատանքի համար Մեծ հայրենական պատերազմի ժամանակ»
Լենինյան մրցանակ
ՌՍՖՍՀ գիտության վաստակավոր գործիչ


== Ծանոթագրություններ ==
Ստրուգի Կրասնիե

Ստրուգի Կրասնիե (ռուս.՝ Струги Красные), քաղաքատիպ ավան Ռուսաստանի Պսկովի մարզի Ստրուգոկրասնենսկի շրջանի կազմում։
Բնակչությունը 2010 թվականին գրանցված տվյալներով կազմում էր 8447 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլլաստոն

Վոլլաստոն (անգլ.՝ Wollaston Lake), լիճ Կանադայի Սասկաչևան նահանգում։ Գտնվում է նահանգի հյուսիս-արևելքում։ Կանադայի խոշորագույն լճերից մեկը` 2286 կմ² ջրային մակերեսով, ընդհանուր մակերեսը` 2681 կմ², Սասկաչևանի նահանգի երրորդ ամենամեծ լիճն է։ Լճի երկարությունը 70 մղոն (112 կմ) է, առավելագույն լայնությունը 25 մղոն (40 կմ)։ Ծովի մակերևույթից ունի 398 մ բարձրություն։ Նոյեմբերից հունիս ընկած շրջանում լիճը սառչում է։ 1800 թվականին Պիտեր Ֆիդլերի կողմից հայտնաբերվել է Վոլլաստոն լիճը, այնուհետև օգտագործվել է մորթու առևտրով զբաղվող առևտրականների կողմից որպես տրանսպորտային միջանցք, երկու գետի միջև ընկած ջրբաժանի միջով։ 1821 թվականին անվանվել է անգլիացի քիմիկոս Ուիլիամ Հայդ Վոլլաստոն և բևեռախույզ Ջոն Ֆրանկլինի կողմից։
Լճի ափին գտնվող միակ բնակավայրը նույնպես կոչվում է Վոլլաստոն Լեյք (մոտ 800 բնակիչ) և գտնվում է լճի արևելյան ափին։ Լճի մոտ է գտնվում ոչ մեծ Վոլլաստոն Լեյք օդանավակայանը։ Լճի արևմտյան ափով է անցնում բոլոր եղանակներին գործող 905 ավտոմայրուղին, տրանսպորտային հաղորդակցության հարմարավետության համար ձմռան ամիսներին լճի ափերը միավորվում են ձմեռնուղով։
Հիմնական սնումը Գիկ գետից է, որը հոսում հարավ-արևմուտում։
Վոլլաստոնը աշխարհի ամենամեծ լիճն է, որը գտնվում է ջրբաժանի վրա և, բնականաբար, հոսում է երկու տարբեր ավազանների՝ Մակենզի  և Չերչիլ գետի վրայով։ Լճից հյուսիս-արևմուտք գտնվում է Ֆոնտ դե Լակ գետի, Բլեք Լեյքի, Աթաբասկայի և Մակենզիի միջով թափվում է Հյուսիսային օվկիանոս։ Լճի հյուսիսարևելյան անկյունից միանում է Կոչրան գետով դեպի Դեր լճին, այնուհետև Չերչիլ գետի համակարգի միջոցով Հուդզոնի ծովին։
Լճում զարգացած է սպորտային և սիրողական ձկնորսությունը։ Հատկապես շատ են շիղաձկները, գայլաձկները, լճի կարմրախայտը, արկտիկական ձամբռիկը։


== Ծանոթագրություններ ==
Սիկալաանի

Սիկալաանի (էստ․՝ Sikalaanõ), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիլֆրանշ դը Ռոուերգ

Վիլֆրանշ դը Ռոուերգ (ֆր.՝ Villefranche-de-Rouergue), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 11926 մարդ, բնակչության խտությունը` 260.11 մարդ/կմ²։ Բնակավայրը զբաղեցնում է 45.85 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 100 կմ հյուսիս-արևելք, Ռոդեզ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 7103 աշխատունակ (15-64 տարեկան)  բնակիչ, որոնցից ակտիվ էին 4900-ը, իսկ ոչ ակտիվները` 2203։ Ակտիվության ցուցանիշը կազմում է 69,0 %։ 4900 աշխատունակ մարդկանցից աշխատել է 4202 անձ (2196 տղամարդ և 2006 կին)։ Գործազուրկ են եղել 698 անձ (355 տղամարդ և 343 կին)։ 2203 անաշխատունակներից 727-ը եղել են աշակերտներ կամ ուսանողներ, 821-ը` թոշակառուներ, իսկ 655-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Սաֆլորի ձեթ

Սաֆլորի ձեթ, կանճրակի ձեթ, բուսական յուղ, սաացվում է կանճրակի (Carthamus tinctorius) սերմերից։ Պարունակում է մեծ քանակությամբ ճարպաթթուներ՝ ստեարինաթթու, պալմիտինաթթու, օլեինաթթու և այլն։ Ցողային թիվը 130-155 է, սառեցման աստիճանը՝ —13-ից մինչև —20 °C։ Մաքրած սերմերից ստացվող ձեթը համարյա չի զիջում արևածաղկի ձեթին և օգտագործվում է սննդի մեջ։ Չմաքրած սերմերի ձեթն ունի դառը համ, կիրառվում է բաց գույնի չդեղնող օլիֆների, օճառների ստացման, լինոլեումի արտադրության մեջ։
Բլուր (գետակ)

Անվան այլ կիրառումների համար տե՛ս՝ Բլուր (այլ կիրառումներ)Բլուր, գետակ Հայկական լեռնաշխարհում, Ճորոխի ավազանում։ Սկիզբ է առնում Չորոզմա լեռներից և ոռոգելով մի քանի գյուղերի դաշտերը, համանուն գյուղի մոտ միանում է Ճորոխի վտակ Բալախոռչայ գետին։


== Ծանոթագրություններ ==
Մարկովկա (գյուղ, Բերեզանկայի շրջան)

Անվան այլ կիրառումների համար տե՛ս՝ ՄարկովկաՄարկովկա (ուկրաիներեն՝ Марківка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Մարկովկա գյուղում բնակվում էր 171 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հռոմեական արձակուրդներ

Հռոմեական արձակուրդներ (անգլ.՝ Roman Holiday, անգլերենից զուտ թարգմանությամբ՝ Հռոմեական արձակուրդ), 1953 թվականին ռեժիսոր Ուիլյամ Ուայլերի նկարահանած կատակերգական ֆիլմ։


== Սյուժե ==
Ֆիլմի հերոսուհին եվրոպական երկրների մեկի արքայադուստր է՝ Աննան, ով ապրում է թագավորական ճոխ կյանքով։ Սակայն ամեն օր պլանավորվող հանդիպումները ու խիստ ռեժիմի օրակարգը արդեն հոգնեցնում են գեղեցկուհի Աննային, և նրան հագստացնելու համար բժիշկը նրան հաճախ հանգստացնող ու քնաբեր դեղեր է ներարկում։ Մի անգամ նա ուղևորվում է Իտալիայի մայրաքաղաք Հռոմ մասնակցելու բարձրաստիճան անձանց պարահանդեսի։
Չդիմանալով պարահանդեսի լարված մթնոլորտին նա գիշերով թաքուն փախչում է տնից ու սկսում զբոսնել Հռոմում, ինչը շատ դուր է գալիս նրան, որովհետև դա առաջին անգամ էր, որ նա մենակ էր, ու նրան ոչ ոք չէր ուղեկցում։ Զբոսնելու ժամանակ Աննան հոգնում է ու թմրում քնաբերի ազդեցությունից և քնում հենց ճանապարհի եզրի մայթին։
Նրան գտնում է ամերիկացի լրագրող Ջո Բրեդլին, ով աշխատանքից ազատվելու եզրին էր, և վերադառնում էր գինետնից։ Կիսաքուն վիճակում Ջոն հարցնում է Աննային թե որտեղ է նա ապրում ու չհասականալով նրան ստիպված տանում իր հետ իր բնակարան։
Առավոտյան արդեն Աննայի փախուստի լուրը տարածվում է ամբողջ Հռոմով մեկ, իսկ նրա լուսանկարները տպագրվում են թերթերում ու հեռուստեսությամբ հարղորդում նրա մասին։ Ջոն, ով դեմքով չէր ճանաչում Աննային, արդեն լուսանկարներից ճանաչում է նրան ու հարցազրույց վերցնում նրանից։ Այդ մասին Ջոն տեղյակ է պահում իր պետին, ասելով որ նա կարող է շատ հետաքրքիր հոդված տպագրել։ Այդ ժամանակից սկսվում է Աննայի, Ջոյի ու իր ընկեր լուսանկարիչ Իրվին Ռադովիչի զավեշտալի արկածները Հռոմում ...


== Դերակատարներ ==


== Մրցանակներ և վարկանիշային ցանկեր ==


=== Մրցանակներ ===
Ֆիլմը ստացել է 6 կինոմրցանակ, ներկայացված է եղել ևս 11-ի, որոնց թվում 3 Օսկար, լավագույն դերասանուհի (Օդրի Հեփբերն), Լավագույն հանդերձանքի դիզայն (Էդիտ Հիդ), Լավագույն հարմարեցված սցենար (Դալտոն Տրամբո), 1 Ոսկե Գլոբուս (Օդրի Հեփբերն, լավագույն դրամայի դերասանուհի), 1 BAFTA (ներկայացվել է ևս 3-ի) և այլն։ 1999 թվականին ֆիլմն ընդգրկվել է Ամերիկյան ֆիլմերի ազգային ռեեստրում։


=== Ֆիլմը վարկանիշային ցանկերում ===
«Հռոմեական արձակուրդ» ֆիլմը ընդգրկված է Ամերիկյան կինոկադեմիայի կողմից կազմված տարբեր վարկանիշային ցանկերում հետևյալ տեղերում՝

Ամերիկյան բոլոր ժամանակների 10 լավագույն ֆիլմեր ըստ 10 ժանրերի - 4-րդն է որպես ռոմանտիկ կատակերգություն
Ամերիկյան բոլոր ժամանակների 100 լավագույն սիրային ֆիլմեր - 4
ներկայացվել է Ամերիկյան բոլոր ժամանակների 100 լավագույն ֆիլմեր ցանկին
250 լավագույն ֆիլմեր IMDb-ի վարկածով ցանկում 227-րդն է (2012 թվականի մայիսի դրությամբ)։


== Կադրեր ֆիլմից ==

		
		
		
		
		


== Ծանոթագրություններ ==


== Արտաքին հղումներ ==
Ինչպես է նկարահանվել. «Հռոմեական արձակուրդներ»
Հռոմեական արձակուրդ(անգլ.) ֆիլմը Internet Movie Database կայքում
«Հռոմեական արձակուրդ»(անգլ.) ֆիլմը Allmovie կայքում:
Հռոմեական արձակուրդ(անգլ.) ֆիլմը Rotten Tomatoes կայքում
Յան Կշեպտովսկի

Յան Կշեպտովսկի կամ Սաբալիկ Սաբալա (լեհ.՝ Jan Krzeptowski, Sabała, Sabalik, հունվարի 26, 1809(1809-01-26), Kościelisko, Տատրա կոմսություն, Լեհաստան - դեկտեմբերի 8, 1894(1894-12-08), Զակոպանե, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա), լեհ գրող, գուրալական ժողովրդական երգիչ, պատմող և երաժիշտ։ «Կշեպտովսկի» ազգանունը վերցրել է հասուն տարիքում։ Յանը, ինչպես այդ ժամանակվա բազմաթիվ գուրալներ, ապրել է Սաբալիկ Սաբալա մականունով, գուրալական Գոնսենիցա տոհմից է։


== Կենսագրություն ==
Յան Կշեպտովսկին ծնվել է 1809 թվականի հունվարի 26-ին Կոսցելիսկո գյուղում։ Երիտասարդ տարիքում Յանն զբաղվել է որսագողությամբ։ Մասնակցել է Խոխոլովյան ապստամբությանը, ինչի համար ձերբակալվել է ավստրիական դատարանի կողմից և որոշ ժամանակ բանտարկվել։ Թողնելով որսորդական մտքերը՝ Յանն սկսել է զբաղվել երաժշտական գործունեությամբ և զբոսաշրջիկներին ուղեկցել Տատրաներում։ Ուղեկցել է Տիտուս Խալուբինսկուն գավառագիտական ուսումնասիրությունների ժամանակ, նկարիչ Ստանիսլավ Վիտկևիչին օգնել է լեռներում կատարած ճանապարհորդության ժամանակ։ Ստանիսլավ Վիտկևիչն իր ստեղծագործություններում Յան Կշեպտովսկուն անվանել է «Տատրայի Հոմերոս»։
Յան Կշեպտովսկին կյանքի վերջին տարիներն անցկացրել է Զակոպանեում՝ Վանդա Լիլպոպովայի պանսիոնատում։ Մահացել է 1894 թվականի դեկտեմբերի 8-ին և թաղվել է Զակոպանեի ծառայողների գերեզմանատանը։


== Ստեղծագործություններ ==
Յան Կշեպտովսկին գրել է գուրալական հեքիաթներ, առակներ և երգեր, որոնք մասսայականացրել են Ստանիսլավ Վիտկևիչը և Հենրիկ Սենկևիչը։ Յան Կշեպտովսկու որոշ ստեղծագործություններ տպագրվել են առանձին գրքերով․

Bajki według opowiadań Jana Sabały Krzeptowskiego z Kościeliska, Bronisław Dembowski, 1892․
Sabała. Portret, życiorys, bajki, powiastki, piosnki, melodie, Andrzej Stopka Nazimek, 1897.


== Հիշատակ ==
1903 թվականին Խալուբինսկի ու Զամոյսկի փողոցների հատման կետում տեղադրվել է Յան Կշեպտովսկու և Տիտուս Խալուբինսկու արձանը։
Յան Կշեպտովսկին հիշատակվել է Հենրիկ Սենկևիչի (Sabałowa bajka), Ստանիսլավ Վիտկևիչի (Na przełęczy), Կազիմեժ Պշերվա-Տետմայերի (Legenda Tatr), Վլադիսլավ Օրկանի (Przez co Sabała omijał jarmark w Kieżmarku) և Յալյու Կուրեկի (Księga Tatr) ստեղծագործություններում։
Յան Կշեպտովսկու անունով են կոչվում փողոցներ Զակոպանեում, Բիդգոշում, Կրակովում, Լոձում և Ելենյա-Գուրայում։


== Ծանոթագրություններ ==


== Գրականություն ==
Maciej Pinkwart: Zakopane w 3 dni. Warszawa: Sport i turystyka — MUZA SA, 2004. ISBN 83-7319-579-3.
Wiesław A. Wójcik: Sabała. Zakopane: Wydawnictwo Tatrzańskiego Parku Narodowego, Wyd. I, 2009. ISBN 978-83-61788-01-0.
Zofia Radwańska-Paryska, Witold Henryk Paryski: Wielka Encyklopedia Tatrzańska. Poronin: Wydawnictwo Górskie, 2004. ISBN 83-7104-009-1.


== Արտաքին հղումներ ==
Յան Կշեպտովսկու և Տիտուս Խալուբինսկու արձանը Զակոպանեում (լեհ.)
Homer Tatr. Jan Krzeptowski (Sabała) (լեհ.)
Ախալսոփել (Ղվարելի շրջան)

Անվան այլ կիրառումների համար տե՛ս՝ Ախալսոփել (այլ կիրառումներ)Ախալսոփելի  (վրաց.՝ ახალსოფელი), գյուղ Վրաստանում։ Գտնվում է Կախեթի մարզի Ղվարելի շրջանում։


== Դիրք ==
Գտնվում է Ալազան գետի հովտում։ Կենտրոնի բարձրությունը 440 մետր է։ Շրջկենտրոն Ղվարելից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4158 մարդ։


== Ծանոթագրություններ ==
Բուզինովսկայա

Բուզինովսկայա (ռուս.՝ Бузиновская), ստանիցա Ռուսաստանի Դաշնության Կրասնոդարի երկրամասի Վիսելկիի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեթյու (փոթորիկ)

Մեթյու փոթորիկ  (անգլ.՝ Matthew Hurricane), հզոր արևադարձային ցիկլոն, որը ձևավորվել է Կարիբյան ծովում։ Մեթյու փոթորիկը օդերևութաբանները անվանել են «տասնամյակի ամենահզոր փոթորիկ»։ Սա փոթորիկների գնահատման աղյուսակում, գնահատվել է 5-րդ ամենաբարձր բալով։ Մեթյու փոթորիկը սկսել է իր շարժումը սեպտեմբերի 22-ին Աֆրիկայի ափերից։ Ներկայումս սպասվում է, որ փոթորիկը շարժվում է դեպի հյուսիս՝ մեծ վնասներ պատճառելով Հայիթիի, Ճամայկայի և Կուբայի արևելյան ափերին։ Հոկտեմբերի 1-ի տվյալներով քամու առավելագույն արագությունը կազմել է 185 կիլոմետր ժամ։
Հոկտեմբերի 5-ին քամու արագությունը Հայիթիի մոտ կազմել է 230 կիլոմետր ժամ։ Փոթորիկը հարվածներ է հասցրել Ճամայկայի և Կուբայի ափերին։      Ֆլորիդայի և Հյուսիսային Կարոլինայի նահանգապետերը արդեն իսկ հայտարարել են արտակարգ դրություն նահանգների ողջ տարածքում։ Հոկտեմբերի 6-ին փոթորիկը արդեն իսկ խլել էր ամենաքիչը 102 մարդու կյանք, հիմնականում Հայիթիում։ Օդերևութաբանները նշում էին, որ փոթորիկը Ֆլորիդայի ափերին կհասնի հոկտեմբերի 6-ին և կշարժվի Հյուսիսային Կարոլինայի ուղղությամբ։ Փոթորիկը կհասնի մինչև Նյու Յորք, Կոնեկտիկուտ և Մասաչուսեթս նահանգների ափերը։
Հոկտեմբերի 6-ին Մեթյու փոթորիկը հասավ Կուբայի արևելյան ափերին, որտեղից արդեն իսկ տարհանվել էր շուրջ մեկ միլիոն մարդ։ Ինչպես տեղեկացնում է   Ֆրանսպրեսը փոթորիկը վնասել է ճանապարհները և տները։ Այնուհետև փոթորիկը շարժվել է դեպի Բահամյան Կղզիներ։ Որոշ աղբյուրների փոխանցմամբ Կարիբյան ավազանում զոհերի ընդհանուր թիվը կազմել է 27 մարդ։ Միևնույն ժամանակ բազմաթիվ բնակավայրերի կապը կտրվել է արտաքին աշխարհի հետ։ Հոկտեմբերի 6-ի առավոտվա տվյալներով Հայիթիում զոհերի թիվը կազմել է 65։ Իշխանությունները նշում էին, որ թվերը կարող են աճել։ Reuters գործակալության փոխանցմամբ զոհերի թիվը կազմում էր 100-ից ավելի, իսկ Ուկրաինայի առաջին լրատվական հեռուստալիքը հայտնեց 140 զոհերի մասին։
Հոկտեմբերի 6-ին ԱՄՆ նախագահ Բարաք Օբաման Ֆլորիդա նահանգում հայտարարեց արտակարգ դրություն՝ կապված փոթորկի վերահաս վտանգի հետ։ Նշվում է ավելի քան 2 միլիոն մարդու տարհանման վերաբերյալ։ Հավելյալ տարհանում է տեղի ունեցել նաև Ջորջիա նահանգում։
Հոկտեմբերի 9-ին հայտարարվեց միայն Հայիթիում ավելի քան 800 զոհի մասին։


== Ծանոթագրություններ ==
Ձեռքբերովի անօգնականություն

Ձեռքբերովի անօգնականություն, կենդանի օրգանիզմներին՝ այդ թվում մարդկանց յուրահատուկ պահվածք, հիմքում ընկած է [1] շրջապատող միջավայրի կամ տիրող հասարակարգի հանդեպ վախի որոշակի զգացումը։ Նախկինում ունեցած փորձություններից սարսափած կամ ահաբեկված օրգանիզմը հետ է վարժվում փախչելու կամ պաշտպանվելու բնազդից՝ հարմարվելով նոր իրավիճակին կամ միջավայրին։ Օրգանիզմներն այլ կերպ ասած սովորում են, որ անօգուտ է պայքարել անբարենպաստ պայմաններում և այսպիսով կորցնում են իրենց վերահսկողությունը՝ դադարելով փնտրել բարենպաստ ելքեր։ Նման կերպ օրգանիզմները ձեռք են բերում անօգնականություն։ Ձեռքբերովի անօգնականության տեսության հիմքում ընկած է այն տեսակետը, որ կլինիկական ընկճախտն ու դրան փոխկապակցված հոգեկան խնդիրներն առաջանում են իրավիճակի ելքի հանդեպ իրական կամ ընկալելի վերահսկողության բացակայությունից։


== Սոցիալական ազդեցություն ==
Ձեռքբերովի անօգնականությունը, որպես գործոն, կարող է հանդես գալ զանազան իրավիճակներում․

Որպես մոտիվիվացիոն տարր՝ այն հաճախ հանդիպում է կրթական միջավայրում․ անբավարար միավորներից հուսալքված՝ աշակերտներն ու ուսանողները կարող են ինքնըստինքյան որոշել, որ ի վիճակի չեն բարձրացնել սեփական առաջադիմությունը և դադարում են հետագա հաջողության փորձերից։
Ձեռքբերովի անօգնականության դրսևորում կարող է լինել երեխայի շահագործումը։ Օրինակ՝ երբ ծնողներին թվում է, թե ոչ մի կերպ հնարավոր չէ հանդարտեցնել լացող երեխային, նրանք կարող են դադարել վերջինիս համար ինչ-որ բաներ անելուց։
Ձեռքբերովի անօգնականությունը կարող է նպաստել զոհի մտածելակերպի ձևավորմանը ինչպես երեխաների, այնպես էլ մեծահասակների մոտ։ Վախեցած կամ պարբերաբար շահագործման ենթարկված անձը կարող է դադարեցնել պայքարը իր համար ոչ այնքան նպաստավոր սոցիալական միջավայրի դեմ։ Սա կարող է հանգեցնել շարունակական սթրեսային իրավիճակի, սեփական անձի հանդեպ ատելության և ոչ հարմարվողական վարքագծի. անձը հաճախ կարող է խուսափել շրջապատի հետ հաղորդակցվելուց։
Ձափազանց ամաչկոտ կամ անհանգիստ անձինք անօգնականության պատճառով կարող են դառնալ պասիվ։
Տարեցները կարող են անօգնականությամբ արձագանքել հարազատների կամ մտերիմների մահվանը, աշխատանք կամ ապրուստի միջոց վաստակելու հնարավորությունը կորցնելու փաստին կամ տարիքի հետ կապված առողջական խնդիրներին։ Արդյունքում նրանք կարող են հրաժարվել բուժօգնությունից, ֆինանսական օժանդակությունից կամ անհրաժեշտ այլ ծառայություններից։Ձեռքբերովի անօգնականությունից ծագող խնդիրներն առաջին հայացքից թվում են անխուսափելի։ Սակայն այնուամենայնիվ կան դրանք նվազեցնելու կամ կանխելու հնարավոր եղանակներ։ Փորձերը ցույց են տվել, որ այս երևույթը ժամանակի ընթացքում կարող է վերանալ։ Իրազեկվածության բարձրացման շնորհիվ կարող են փոխվել մարդկանց ընկալումները։ Ճանաչողական թերապիայի միջոցով հնարավոր է եղել մարդկանց ցույց տալ, որ իրենց գործողությունները կարող են փոխել իրավիճակ և բարձրացնել սեփական ինքնագնահատականը։


== Ծանոթագրություններ ==


== Արտաքին հղումներ ==
Выученная беспомощность (learned helplessness)
Depression and Learned Helplessness
Լանդրևիլ

Լանդրևիլ (ֆր.՝ Landreville), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 533 մարդ, բնակչության խտությունը` 37.54 մարդ/կմ²։ Բնակավայրը զբաղեցնում է 14.2 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հարավ-արևելք, Շալոն ան Շամպայն քաղաքից` 100 կմ հարավ, Տրուա քաղաքից` 39 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 350 աշխատունակ (15-64 տարեկան) բնակիչ, որոնցից ակտիվ էին 265-ը, իսկ ոչ ակտիվները` 85։ Ակտիվության ցուցանիշը կազմում է 75,7 %։ 265 աշխատունակ մարդկանցից աշխատել է 235 անձ (134 տղամարդ և 101 կին)։ Գործազուրկ են եղել 30 անձ (13 տղամարդ և 17 կին)։ 85 անաշխատունակներից 28-ը եղել են աշակերտներ կամ ուսանողներ, 26-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==